Diari Oficial de la Generalitat Valenciana


Sumari del DOGV 2546, del 07-07-1995 (1995/835300)

ORDRE de 26 de maig de 1995, de la Conselleria d'Educació i Ciència, per la qual es convoquen ajudes econòmiques per a l'organització d'activitats de renovació pedagògica i de formació del professorat.
---------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/26/(5)/dof/vci/html**

### Dades del document

Número de DOGV
:   2546

Data del DOGV
:   07-07-1995

Secció del DOGV
:   DISPOSICIONS GENERALS

Número del document
:   1995/835300


Data del document
:   26-05-1995

Organisme emissor
:   Conselleria de Educació i Ciència

Tipus de document
:   Ordre

Correcció d'errades

ORDRE de 26 de maig de 1995, de la Conselleria d'Educació i Ciència, per la qual es convoquen ajudes econòmiques per a l'organització d'activitats de renovació pedagògica i de formació del professorat.   
La Llei Orgànica d'Ordenació General del Sistema Educatiu (LOGSE), juntament a un canvi d'estructura de l'actual model del sistema educatiu i de l'ampliació de l'ensenyament obligatori, subratlla de manera especial un canvi en la concepció del currículum escolar, i es planteja donar una resposta flexible a les exigències de la societat actual.  
La LOGSE estableix en el seu article 56 que les administracions educatives fomentaran la col·laboració amb institucions per a la formació del professorat, amb la finalitat d'aconseguir una oferta diversificada i de qualitat.  
L'administració reconeix la valuosa aportació de les iniciatives organitzades pels moviments i associacions de renovació pedagògica, i altres institucions, per la qual cosa es considera necessari seguir fomentant aquestes iniciatives mitjançant la concessió de subvencions que faciliten i donen continuïtat a aquesta important tasca de renovació pedagògica i de formació permanent del professorat.  
Per tot això, i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencia,  
ORDENE:  
Primer  
Es convoquen ajudes econòmiques, destinades a les associacions o moviments de renovació pedagògica, els sindicats de professors, les associacions de professors i altres entitats sense finalitat de lucre, legalment constituïdes i que operen a la Comunitat Valenciana, per a l'organització, durant l'any 1995, d'activitats de renovació pedagògica i de formació dirigides a:  
- El personal docent que està en situació d'activitat o que exerceix funcions de suport escolar en centres públics de nivell no universitari dependents de la Conselleria d'Educació i Ciència i en centres privats concertats de nivell no universitari de la Comunitat Valenciana.  
- El personal laboral especialista dependent de la Conselleria d'Educació i Ciència, i que preste els seus serveis en centres d'aquesta Conselleria.  
- El personal que exerceix la funció inspectora o que ocupa llocs de treball classificats com a docents en la relació de llocs de treball de la Conselleria d'Educació i Ciència.  
Segon  
Aprovar les bases per les quals es regeix aquesta convocatòria, incloses com a annex I d'aquesta ordre.  
Tercer  
Establir un termini màxim de cinc mesos per resoldre les sol·licituds formulades per les entitats interessades. Si no es produeix resolució expressa en aquest termini, les sol·licituds s'entendran desestimades, sense perjudici d'allò que es dispose quan es dicte la resolució.  
Quart  
L'import global màxim destinat a aquesta convocatòria, la línia de subvenció i el programa a càrrec del qual es faran efectives seran els següents:  
Import Línia Programa Subprojecte  
 de subvenció  
37.559.843 402/000/95 421.30 00091/003  
DISPOSICIONS FINALS  
Primera  
Es delega en el director general d'Ordenació i Innovació Educativa la facultat de concedir aquestes ajudes i se l'autoritza per a dictar les resolucions necessàries per al desplegament i l'execució d'aquesta ordre.  
Segona  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 26 de maig de 1995  
El conseller d'Educació i Ciència,  
JOAN ROMERO I GONZáLEZ   
ANNEX I  
Bases  
Primera. Objecte de les ajudes  
L'objecte d'aquestes ajudes és contribuir al finançament de les activitats de renovació pedagògica i de formació del professorat que es realitzen en el període comprés entre l'1 de gener i el 30 d'octubre de l'any 1995.  
Segona. Beneficiaris  
Podran optar a aquestes ajudes les associacions o moviments de renovació pedagògica, els sindicats de professors, les associacions de professors i altres entitats sense finalitat de lucre, legalment constituïdes i que operen a la Comunitat Valenciana.  
Es finançaran aquelles activitats que contribuesquen a la formació del professorat en els aspectes fonamentals establerts en la Llei Orgànica 1/1990, de 3 d'octubre, d'Ordenació General del Sistema Educatiu, optant prioritàriament per les que responguen als criteris establerts en la base sisena d'aquesta ordre.  
Tercera. Termini i formalització de sol·licituds  
Les sol·licituds s'hauran de presentar en el termini d'un mes a partir de l'endemà de la data de publicació de la present ordre en el Diari Oficial de la Generalitat Valenciana, al Registre General de la Conselleria d'Educació i Ciència, a les direccions territorials d'Educació i als centres d'informació de l'Oficina d'Informació, Iniciatives i Reclamacions de la Generalitat Valenciana, sense perjudici del que estableix l'article 38.4 de la Llei de Règim Jurídic de les Administracions Públiques i del Procediment Administratiu Comú.  
Si, fent ús d'aquest dret, la sol·licitud es tramesa per correu, és necessari que es presente en sobre obert perquè el funcionari de correus li pose la data i el segell abans de certificar-la.  
Quarta. Sol·licituds i documentació  
Es presentarà original i còpia de la documentació següent:  
a) Sol·licitud que s'ajustarà al model que s'indica en l'annex II.  
b) Pla d'activitats de formació que es projecta realitzar durant l'any 1995, d'acord amb el guió que figura a l'annex III que haurà d'adequar-se al que estableix l'Ordre de 9 de juny de 1994 de la Conselleria d'Educació i Ciència (DOGV de 17 d'agost de 1994).  
c) Pressupost de cadascuna de les activitats, elaborat d'acord amb les pautes que figuren en l'annex IV i tenint en compte els mòduls econòmics que figuren en el Decret 200/1985, de 23 de desembre, del Consell de la Generalitat Valenciana.  
d) Acreditació d'estar al corrent en el compliment de les obligacions fiscals i amb la Seguretat Social, en la data de la sol·licitud.  
e) Si no rep cap ajuda econòmica per altra via, haurà d'adjuntar-s'hi una declaració jurada signada pel president/a o pel secretari/ària de l'entitat sol·licitant en la qual ho faça constar.  
f) Fotocòpia compulsada dels estatuts de l'entitat o associació quan aquesta no haja rebut subvenció de la Conselleria d'Educació i Ciència en les convocatòries d'ajudes per a la realització d'activitats de formació del professorat o de renovació pedagògica de l'any 1991, 1992, 1993 o 1994. En cas contrari, serà suficient presentar un certificat de la direcció de l'entitat o associació on es farà constar que els estatuts no han sofert cap modificació i que, per tant, l'entitat continua regint-se pels mateixos estatuts.  
g) Fotocòpia de la cèdula o targeta d'identificació fiscal.  
Cinquena. Selecció de les sol·licituds  
La selecció de les sol·licituds, serà realitzada per una comissió de valoració que actuarà d'acord amb les normes establertes en l'article 22 i següents de la Llei de Règim Jurídic de les Administracions Públiques i del Procediment Administratiu Comú. La dita comissió estarà presidida pel director general d'Ordenació i Innovació Educativa o la persona en qui delegue i formada per:  
- El cap del Servei de Formació del Professorat  
- La cap del Servei de Programes Curriculars  
- Els caps del Servei d'Educació de les direccions territorials de València, Castelló i Alacant, o en tot cas, tècnics de les direccions territorials designats pels directors territorials.  
- Dos directors o directores de centres de professors designats pel director general d'Ordenació i Innovació Educativa.  
Hi actuarà com a secretari un funcionari de la direcció general d'Ordenació i Innovació Educativa, designat pel director general.  
A totes les sessions podrà assistir, amb veu però sense vot, un representant de cadascun dels sindicats que formen part de la Mesa Sindical Sectorial d'Educació.  
La comissió tindrà facultats per a resoldre tots els dubtes que puguen sorgir en la interpretació de les bases, així com la possibilitat d'entrevistar els sol·licitants, si ho estima oportú.  
La dita comissió podrà, si ho considera necessari, disposar la constitució de subcomissions tècniques especialitzades a l'efecte de col·laborar en la valoració dels projectes.  
La relació provisional dels projectes seleccionats es farà pública al tauler d'anuncis de la Conselleria d'Educació i Ciència, de les direccions territorials d'Educació i dels centres de professors i hi haurà un termini de 10 dies naturals per a reclamar davant la comissió de selecció. Aquestes reclamacions s'hauran de presentar en el Registre de la Conselleria d'Educació i Ciència o de les direccions territorials d'educació.  
Transcorregut aquest termini, i una vegada estudiades i ateses, si escau, les dites reclamacions, el director general d'Ordenació i Innovació Educativa dictarà la resolució definitiva per delegació del conseller, que es publicarà en el Diari Oficial de la Generalitat Valenciana.  
Sisena. Criteris de selecció  
Els projectes seran seleccionats d'acord amb els criteris següents, exposats sense ordre de priorització:  
a) Activitats relacionades amb la implantació del nou sistema educatiu.  
b) Activitats relacionades amb les necessitats de formació permanent del professorat en centres.  
c) Activitats que tracten aspectes que no cobreixen els programes de formació empresos per l'administració.  
d) Activitats que interrelacionen distints nivells educatius.  
e) Activitats que potencien el treball en equip i fomenten la vertebració dels equips educatius de centres.  
f) Activitats que afavoresquen la formació del professorat i la implantació dels programes d'educació bilingüe en els diferents nivells educatius.  
Setena. Determinació de la quantia de l'ajuda  
Després de realitzar la valoració qualitativa dels projectes, l'import de les ajudes serà fixat per la comissió, que es guiarà, com a criteri orientador, per les quantitats previstes en el Decret 200/1985, del 23 de desembre del Consell de la Generalitat Valenciana sobre indemnitzacions per raó del servei, tenint en compte l'ajust entre el cost estimat de les activitats i el pressupost presentat, i que en cap cas no superarà les quantitats especificades en el dit decret.  
Vuitena. Memòria final de les activitats i actes d'assistència a aquestes  
Les entitats beneficiàries hauran d'elaborar una memòria final d'activitats que reculla i avalue els resultats de cadascuna de les activitats subvencionades. Així mateix, s'adjuntaran les actes d'assistents a cadascuna de les activitats, signades pel director de cadascuna, amb el vist-i-plau del secretari de l'entitat.  
La mateixa comissió de selecció a la qual al·ludeix la base cinquena, establirà un protocol de treball amb la finalitat d'emetre un informe avaluador de les memòries presentades en les entitats subvencionades que serà traslladat a la Direcció General d'Ordenació i Innovació Educativa. La procedència del pagament de la totalitat o part de la subvenció concedida, vindrà condicionada al compliment per part de les entitats de les obligacions establertes en la base onze.  
Novena. Reconeixement de les activitats subvencionades  
Per tal que la Conselleria d'Educació i Ciència reconega les activitats subvencionades mitjançant aquesta convocatòria, les entitats hauran d'atenir-se als requisits que s'estableixen en l'Ordre de 9 de juny de 1994 de la Conselleria d'Educació i Ciència per la qual es regula la convocatòria, reconeixement, certificació i registre d'activitats de formació permanent del professorat que imparteix ensenyament de règim general no universitari i de règim especial en la Comunitat Valenciana.  
La direcció general d'Ordenació i Innovació Educativa dictarà les instruccions que hauran de seguir les entitats beneficiàries sobre el procediment administratiu en efectuar les diligències dels certificats de les activitats que hagen obtingut subvenció per aquesta convocatòria.  
Deu. Justificació de les despeses  
La justificació de la despesa es realitzarà mitjançant la documentació següent:  
1. Memòria d'activitats, d'acord amb els criteris expressats en la base vuitena.  
2. Actes d'assistència a les diferents activitats d'acord, així mateix, amb els criteris expressats en l'esmentada base vuitena.  
3. Justificació de la despesa de forma detallada, és a dir, de cada activitat que és realitzarà mitjançant factures i documents originals emesos a nom de l'entitat.  
4. Certificat de l'entitat organitzadora, en què es facen constar els ingressos reals haguts.  
Onze. Obligacions dels beneficiaris  
Seran obligacions de les entitats beneficiàries les següents:  
a) Realitzar les activitats projectades per les quals reben les subvencions.  
b) Comunicar a la Direcció General d'Ordenació i Innovació Educativa qualsevol modificació o alteració en les activitats que s'han de realitzar o en les fonts de finançament, la qual decidirà si modifica o no les condicions en què s'ha concedit l'ajuda.  
c) Presentar la documentació acreditativa d'haver realitzat les activitats, segons s'indica en la base novena, en els terminis següents:  
- Per a les activitats ja realitzades, tota la documentació justificativa haurà de ser presentada durant els 15 dies següents a la publicació de la llista definitiva de les entitats beneficiàries d'aquestes ajudes.  
- Per a la resta de les activitats, les entitats beneficiàries presentaran la documentació justificativa dins dels 15 dies següents a la data d'acabament de l'activitat, en un termini que no excedirà del 15 de novembre de 1995.  
Si l'entitat beneficiària de l'ajuda no presenta la documentació referida en el termini assenyalat, s'entendrà que renuncia a l'ajuda concedida.  
a) Fer constar expressament en la propaganda o qualsevol publicació referent a aquestes activitats que s'han realitzat amb una subvenció de la Conselleria d'Educació i Ciència de la Generalitat Valenciana.  
b) Acceptar les actuacions de control financer de la Intervenció General en relació amb l'ajuda concedida.  
c) Acreditar, amb anterioritat al cobrament, i en la forma que es determina en l'Ordre de 7 de gener de 1991 (DOGV de 5 de febrer de1991), de la Conselleria d'Economia i Hisenda, que es troben al corrent en les seues obligacions tributàries i de la Seguretat Social.  
d) Comunicar a la Conselleria d'Educació i Ciència si s'ha obtingut amb anterioritat alguna ajuda per a la mateixa finalitat.  
Dotze. Percepció de les ajudes  
D'acord amb el que disposa la Llei de la Generalitat Valenciana 6/1993, de 31 de desembre, de Pressupostos, per a l'exercici 1994, les entitats beneficiàries a les quals els calga rebre un acompte sobre la quantitat concedida, hauran d'aportar les garanties bancàries que avalen l'acompte sol·licitat, el qual no podrà excedir del quaranta per cent de l'import total de l'ajuda. En cas de no necessitar cap acompte, percebre l'ajuda, amb la justificació prèvia de la despesa i l'aprovació per part de la Direcció General d'Ordenació i Innovació Educativa.  
El fet de no acomplir qualsevol de les obligacions esmentades suposarà la pèrdua de la subvenció i, per tant, la devolució de les quantitats percebudes si escau, en els termes previstos en el Decret Legislatiu de 26 de juny de 1991 pel qual s'aprova el text refós de la Llei d'Hisenda Pública de la Generalitat Valenciana.


Còpia Permalink ELI